આ બેઠકમાં જિલ્લા કલેકટર હર્ષદ પટેલે વિવિધ કચેરીઓના અધિકારીઓને જણાવ્યું હતું કે કાયદો વ્યવસ્થાની જાળવણી અર્થે ચોકસાઈ રાખવી, રોડ, રસ્તા રીપેર કરવા, ટેલીફોન સેવા અવિરતપણે ચાલુ રાખવી, રોડ પરના દબાણો દુર કરવા,ફાયર બ્રીગેડની ટીમ તૈયાર રાખવી, મેડીકલ ટીમ, એમ્બ્યુલન્સની, ક્રેઈનની વ્યવસ્થા કરવી, વરસાદી પાણી ભરાય તો તેનો સત્વરે નિકાલ કરવો, તમામ કચેરીના અધિકારીઓએ સંકલનથી કામ કરવુ, સોશ્યલ મીડિયામાં કોઈ વાંધાજનક બાબત ધ્યાને આવે તો પોલીસને જાણ કરવી, યાત્રા સમયસર પસાર થાય, સ્વચ્છતા જળવાય તેનું સૌએ સાથે મળી અને પાલન કરવુ, રથયાત્રામાં ગયા વર્ષે જે મુશ્કેલી પડી હોય તેનું પુનરાવર્તન ન થાય તે ખાસ જોવુ.